 Proza - : - Ziua prostului - partea a 5-a de Liviu Nanu : - Ziua prostului - partea a 5-a de Liviu Nanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Ziua... (Proza) > Ziua... (Proza) > Ziua... (Proza) > Ziua... (Proza) > Ziua... (Proza) > Ziua... (Proza) > antipoem la... (Poezie) > Ziua... (Proza) > Ziua... (Proza) > Ziua... (Proza) > insomnii... (Poezie) > Ziua... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14075389 Ziua_prostului_-_partea_a_5-a' > Vizionari: 994 > Ziua prostului - partea a 5-a proza [ ] Plagiat Opera Omnia - - - - - - - - - - - - - - - - - - - - - - - - - de Liviu Nanu [anton ] 2015-07-24 | | 1 noiembrie. Spitalul de boli nervoase din B. era compus din trei corpuri de cladire. Cladirea principala, unde erau cabinetele medicilor, salile de consultatii si trei saloane cu cate sase paturi si unul cu doua. Cladirea administrativa, care adapostea secretariatul, contabilitatea, arhiva, biroul directorului, si doua apartamente pentru medici. Unul dintre apartamente era destinat medicilor stagiari, dar, cum nu existau asa ceva il folosea directorul. Celalalt trebuia sa fie folosit de medicul de garda, in realitate il ocupa doar medicul sef. A treia cladire adapostea zece camere-salon, dintre care sase erau prevazute cu doua paturi, iar patru erau camere de izolare, capitonate cu material special, pentru pacientii furiosi. si mai exista o magazie de alimente si alte materiale necesare bunului mers al asezamantului de sanatate. Toate, insa, aveau ceva in comun. Erau vopsite in portocaliu, de pe vremea guvernarii Boc 1-4, cand directorul era, cum altfel?, membru de partid si inflacarat sustinator basescian. intre timp, guvernarea Boc a cazut, au venit uselistii si noul director, cu toate ca si-a dorit din suflet o schimbare de culoare, n-a avut resurse financiare s-o si duca la capat. si mai aveau ceva in comun toate cele trei corpuri de cladire: tencuiala scorojita si acoperisul de tabla ruginit. Peste toate, plutea un fum dens de la mormanele de frunze arse in acea zi din noiembrie, cand Poetul intra pe poarta spitalului. Aproape de necrezut cum un astfel de spital reusea sa mearga pe profit, fiind unicat in judet. Poetul se informase, in caz ca va trebui sa abordeze si tema asta. Era asteptat de medicul sef, astfel ca portarul nu a comentat nimic cand vizitatorul i-a aratat buletinul. i-a trecut datele intr-un registru si s-a intors plictisit la activitatea lui de rezolvat integrame. Medicul sef, istrate Marian il primi in cabinetul sau nu inainte de a certa o asistenta pentru nu stiu ce gresala medicala si a-i cere apoi sa faca o cafea speciala pentru "distinsul oaspete". Camera era spatioasa, iar peretii intesati de rafturi care se inaltau pana la tavan, pline de carti. Un raft era rezervat cartilor de specialitate, dupa cum observa Poetul, celelalte trei, cu beletristica, aranjate frumos, dupa editii si scriitori. Se vedea ca, daca nu era doar ceva de fatada, doctorul istrate avea gusturi literare alese si citea mult. Asistenta intra si aseza ceasca de cafea pe birou. Biroul era mare si foarte vechi, din lemn masiv, sculptat. Era probabil stilul Ludovic al nustiucatelea, caci Poetul nu avea cunostinte in domeniu pentru a identifica exact modelul, dar stia sa deosebeasca dintr-o privire un obiect de calitate de un kitsch. Pe birou se mai afla un laptop si cateva reviste de specialitate. - E un birou vechi, baroc, zise doctorul. Am vazut ca il studiati si mi-am permis sa vin cu precizarea asta, se scuza el. Louis cincispe, din lemn masiv, cu intarsii de nuc, insertii de piele si elemente de bronz, tinu el sa precizeze. E foarte scump, dar eu nu l-am cumparat, l-am primit cadou de la un fost pacient. Doriti o tigara de foi la cafea? Le-am cumparat personal din Cuba anul trecut, cand am fost la un congres de psihiatrie. Sunt facute manual, deci sunt eco, zise el, zambind complice. si, ca sa mearga cafeaua, am si un rom, tot de la mama lui. si medicul scoase o sticla si doua paharele pe care le umplu cu un lichid auriu. Poetul isi aprinse o tigara de la bricheta in forma de cupidon de pe birou si trase un fum adanc, apoi sorbi din cafea. - Foarte buna, zise el. Din rom, imi cer scuze, doar am sa gust, sunt sofer. Se simte mana cubanezelor. - Nu-i asa? Normal nu se fumeaza in spital, dar, cum si directorul e fumator inrait, ne permitem sa fumam in birouri, sau vara, cand e cald, in chioscul din curte, sub castani. Acolo mai fumeaza si pacientii, ca sunt si ei oameni, nu? iar bautura, in cantitate mica, desigur, iti mentine spiritul treaz. Dar, sa trecem la subiect. Am inteles ca ati venit sa va interesati de un pacient. - Da, asa este. E vorba de domnul Grigore, un prieten. De fapt, voiam sa-i aduc niste lucruri. si mai am un amic internat, Stroescu il cheama. - Aha! ica Stroescu. Probabil ca stiti, dar suntem chiar verisori. Din pacate, nu am vesti prea bune. Vedeti dat fiind ca se cunosteau, i-am instalat impreuna intr-un salon mai cochet, cu doua paturi. insa evolutia lor din punct de vedere al functiilor psihice a lasat de dorit, in ciuda tratamentelor. Amandoi sufera de un sindrom care se poate trata si ambulatoriu, nu e nimic grav, dar aici parca au innebunit, pardon de expresie. interactiunea dintre cei doi a facut ca boala lui ica, dealtfel banala, sa se agraveze si sa evolueze galopant. ieri am fost nevoit sa-i separ si sa-i duc la izolator, asa ca, din pacate, nu-i puteti vizita. Eu i-as mai fi tinut aici, sub supraveghere, dar directorul a insistat sa-i mut in alt pavilion. Dar puteti lasa lucrurile si, eventual, sa luati acasa din schimburile lor. Am sa trimit o asistenta sa impacheteze. - si ce fel de simptome aveau, daca nu sunt indiscret? stiu ca e secret medical, daca nu puteti sa-mi spuneti, inteleg si nu insist. - Auzeau voci, domnule. O forma de delir, dar nu vreau sa va plictisesc cu termeni medicali. Bine, asta nu e chiar anormal, aproape toti oamenii au momente cand li se pare ca sunt insotiti de o alta persoana, un alter ego, un inger pazitor, un prieten nevazut. Mai ales in copilarie, dar si la batranete apar astfel de simptome. Dar la ei a fost cu totul altceva. A culminat acum doua zile, cand s-au batut pentru ca Grigore era gelos ca vocile vorbeau doar cu ica si nu cu el. in orice caz, perspectivele nu sunt tocmai frumoase, cred ca vor mai sta pe aici o vreme, apoi se vor pensiona. in activitatea mea de peste treizeci de ani nu am intalnit asa ceva. Probabil ma va ajuta la lucrarea mea de doctorat. Asistenta intra pe usa si se adresa medicului: "Ma scuzati, va asteapta domnul director, a zis ca e urgent. Ceva cu achizitiile..." - imi pare rau ca trebuie sa intrerupem aici discutia noastra, dupa cum vedeti, problemele administrative sunt presante...dar puteti sa va terminati in liniste tigara, eu sper sa revin in zece-cinsprezece minute. Va va conduce asistenta in salonul lor. - Va multumesc pentru amabilitate, dar nu stiu daca va mai pot astepta. Sper insa, sa revin si sa aveti vesti mai bune. La revedere! si succes cu doctoratul! Medicul multumi si iesi in graba. Poetul stinse tigara in scrumiera de cristal si porni dupa asistenta. Salonul era luminos si il surprinse faptul ca la ferestre nu existau gratii, doar o plasa impotriva insectelor. "Va las sa strangeti lucrurile, eu am treaba la cabinet. Cand terminati apasati soneria si vin eu", ii spuse asistenta si iesi din incapere. O auzi apoi discutand cu o alta colega: "iar l-a chemat directoru" la el, sa bea uischi. Ca daca bea singur, tuseste. Spune-i lu" Mihaela, cand face curatenie acolo, sa mai palmeze si ea o sticla ca oricum nu le stie numarul". Ramas singur, se indrepta spre dulap din care scoase trei camasi si o pereche de pantaloni care ii apartineau lui Grigore. Se pare ca ica isi tinea hainele in alta parte, probabil chiar in apartamentul medicului sef ca doar erau rude. Cauta si in sertare, dar nu gasi nimic. La baie, caci salonul avea grup sanitar cu wc, chiuveta si dus, mai erau doua sapunuri, doua periute, un tub de pasta de dinti Colgate, consumat pe jumatate si un flacon de sampon aproape gol. Nu avea rost sa le ia, asa ca le lasa la locul lor. Se intoarse iar in salon si se aseza pe un pat. Lenjeria nu apucase sa fie schimbata, doar patura veche si rarita era intinsa peste cearceaf. Brusc, parca, il cuprinse oboseala asa ca se lungi. Din pozitia aceea putea zari prin geam plopii desfrunziti unduindu-se in bataia vantului. Patul era incomod, arcurile saltelei il inghionteau in oase. Pipai salteau si observa ca aceasta este din burete, nu din cele cu arcuri. O ridica si vazu care era pricina disconfortului. O agenda cu coperti groase, maro, din carton. Lua agenda si o deschise. Pe prima pagina scria cu litere de tipar L GRiGORE - JURNAL iNTiM. Deschise si caietul. Era tot un jurnal. Cauta si sub cealalta saltea. Acolo gasi o batista cu muci uscati pe ea si un caiet scolar pe coperta caruia scria MiHAELA F. Chestia asta il puse putin pe ganduri. Cine era Mihaela F. si ce cauta jurnalul ei acolo? Oare era tot o pacienta? S-ar fi lamurit in momentul in care l-ar fi citit, dar acum era presat de timp. Scoase schimburile si le aranja frumos pe pat. Apoi puse agenda si caietul in geanta, ingramadi deasupra hainele murdare, o inchise si apasa butonul soneriei. Dupa nici un minut asistenta veni, el ii arata geanta si, fara alte explicatii, parasi spitalul. iesi pe poarta spitalului si paznicul ii facu semn cu mana in semn de salut. Se indrepta spre parcare, unde isi lasase masina. Porni motorul si caldura, simtea ca frigul toamnei ii patrunsese in oase. i se paru ca aude o sirena de masina. O fi salvarea, isi zise Poetul, aduce vreun sinucigas ratat. intr-adevar, era o sirena, mai precis doua, caci doua masini albastre se apropiau in viteza de spital. Pe una scria POLitiA, cealalta era a jandarmeriei. Portarul deschise in graba portile si masinile intrara in curte. Ce naiba sa caute politia la un ospiciu? se intreba Poetul. Poate cauta vreun infractor deghizat in pacient, presupuse el, apasand acceleratia. isi aminti de o poezie cu sinucigasi pe care o scrisese in urma cu un an si care se potrivea momentului. Suna cam asa: balada pentru sinucigasul ratat ma incearc-o tristete ca un test de control si ma simt fara vlaga si am sufletul gol e prea mare misterul si nu pot sa-l patrund in pahar e otrava dar ramine la fund am o pusca stricata si pe teava un glont ratacesc pe soseaua Petrosani - Gurahont imi pun teava la timpla si apas pe tragaci ma privesc mii de funii spinzurind din copaci dar nimic nu se-aude. nici un fis, nici un poc nicio girla adinca nu ma-nghite deloc toate lamele-s boante nu gasesc nici un sis si nici votca nu este, nici un gram de hasis pin" la urma, de ciuda, am sa beau mitilic fi"nca viata e scurta si nu pot s-o explic A trebuit insa sa explice unor cititori ce e ala mitilic, calcandu-si pe principiul ca scriitorul nu trebuie sa-si explice opera. va urma | index 'pageview'); 